title: Il n’est danger que de vilain
text: # Il n’est danger que de vilain
  
  Il n’est danger que de vilain,
  
  N’orgueil que de povre enrichy,
  
  Ne si seur chemin que le plain,
  
  Ne secours que de vray amy,
  
  Ne desespoir que jalousie, N’angoisse que cueur convoiteux,
  
  Ne puissance où il n’ait envie,
  
  Ne chère que d’homme joyeulx ;
  
  Ne servir qu’au roy souverain,
  
  Ne lait nom que d’homme ahonty,
  
  Ne manger fors quant on a faim,
  
  N’emprise que d’homme hardy,
  
  Ne povreté que maladie,
  
  Ne hanter que les bons et preux,
  
  Ne maison que la bien garnie,
  
  Ne chère que d’homme joyeulx ;
  
  Ne richesse que d’estre sain,
  
  N’en amours tel bien que mercy,
  
  Ne de la mort rien plus certain,
  
  Ne meilleur chastoy que de luy ; Ne tel tresor que preudhommye,
  
  . . . . . . . . . . . . . . . . . . . . . . . . Ne paistre qu’en grant seigneurie,
  
  Ne chère que d’homme joyeulx ;
  
  ﻿Que voulez-vous que je vous die ? Il n’est parler que gracieulx, Ne louer gens qu’après leur vie, Ne chère que d’homme joyeulx.
  
  